**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 6Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 08/2022**

**ΘΕΜΑ : «Γνωμοδότηση ή μη για την μελέτη κυκλοφοριακών ρυθμίσεων τμήματος της οδού Στ. Δραγούμη στην πόλη της Νάουσας».**

Στη Νάουσα σήμερα, ημέρα Πέμπτη 14-07-2022 και ώρα 13.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας για την πραγματοποίηση της 6ης συνεδρίασης 2022 μετά από την υπ΄ αριθμ. 9575/08-07-2022 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ ΑΠΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ ΚΟΥΤΣΟΓΙΑΝΝΗΣ ΝΙΚΟΛΑΟΣ**

**ΒΑΣΙΛΕΙΑΔΗΣ ΧΡΗΣΤΟΣ ΠΑΡΘΕΝΟΠΟΥΛΟΣ ΙΩΑΝΝΗΣ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΚΑΡΑΓΙΑΝΝΙΔΗΣ ΑΝΤΩΝΙΟΣ**

**ΛΑΖΑΡΙΔΟΥ ΔΕΣΠΟΙΝΑ**

**ΧΑΤΖΗΙΩΑΝΝΙΔΗΣ ΑΛΕΞΑΝΔΡΟΣ**

Αφού διαπιστώθηκε η νόμιμη απαρτία άρχισε η Συνεδρίαση.

Το 1ο θέμα της ημερήσιας διάταξης αφορά την γνωμοδότηση ή μη για την μελέτη κυκλοφοριακών ρυθμίσεων τμήματος της οδού Στ. Δραγούμη στην πόλη της Νάουσας.

Ο Πρόεδρος πήρε τον λόγο και διάβασε στα μέλη την εισήγηση της διεύθυνσης Τεχνικών υπηρεσιών του τμήματος μελετών & διενέργειας διαγωνισμών του Δήμου Νάουσας, η οποία αναφέρει ότι:

«Έχοντας υπόψη :

1. Το άρθρο 52 του Ν. 2696/1999 (ΦΕΚ 57/Α/23-03-1999), όπως τροποποιήθηκε και ισχύει
2. Το άρθρο 72 του Ν. 3463/2066 (ΦΕΚ 114/Α/8-06-2006), όπως τροποποιήθηκε και ισχύει
3. Την, με αρ. πρωτ. ΔΙΠΑΔ/οικ/502/01-07-2003 (ΦΕΚ 946/Β/9-7-2003), απόφαση του Υφυπουργού Περιβάλλοντος, Χωροταξίας και Δημοσίων Έργων περί έγκρισης Τεχνικής Προδιαγραφής Σήμανσης Εκτελούμενων Οδικών Έργων εντός και εκτός κατοικημένων περιοχών ως ελάχιστα όρια
4. Την, με αρ. πρωτ. ΔΜΕΟ/Ο/613/16-2-2011 (ΦΕΚ 905/Β/20-5-2011, απόφαση του Υφυπουργού Υποδομών, Μεταφορών και Δικτύων περί έγκρισης α) Οδηγιών Μελετών Οδικών Έργων Κατακόρυφης Σήμανσης Αυτοκινητοδρόμων (ΟΜΟΕ-ΚΣΑ) και β) Προδιαγραφών και Οδηγιών Σήμανσης Εκτελούμενων Έργων (ΟΜΟΕ-ΣΕΕΟ)
5. Τα άρθρα 4.1 & 4.2 της υπ’ αριθμ. 27/15-12-2012 (αρ. πρωτ.: ΔΙΠΑΔ/οικ/369/15-10-2012) εγκυκλίου της Δ/νσης Διαμόρφωσης Αρχών & Κανόνων Διασφάλισης Ποιότητας Δημοσίων Έργων & Εξειδίκευσης Ανθρώπινου Δυναμικού (ΔΙΠΑΔ) της Γενικής Γραμματείας Δημοσίων Έργων του Υπουργείου Ανάπτυξης, Ανταγωνιστικότητας, Υποδομών Μεταφορών και Δικτύων (ΑΔΑ:Β4301-8ΞΩ)
6. Την, με αρ. πρωτ. 3353/15-03-2022, αίτηση ιδιοκτητών επιχειρήσεων επί της οδού Στ. Δραγούμη
7. Την από 29-06-2022 μελέτη κυκλοφοριακών ρυθμίσεων

καλείται το Τοπικό Συμβούλιο του Δήμου Νάουσας και η επιτροπή ποιότητας ζωής να γνωμοδοτήσει για:

τη **«Μελέτη Κυκλοφοριακών Ρυθμίσεων τμήματος της οδού Στ. Δραγούμη στην πόλη της Νάουσας»**, όπως αυτή συντάχθηκε από το Τ.Μ.Δ.Δ. της Δ.Τ.Υ.Δ.Ν., προκειμένου να αποφευχθεί οποιοδήποτε ατύχημα.

Συγκεκριμένα:

Οι κυκλοφοριακές ρυθμίσεις, περιορισμένης ισχύος, θα εφαρμοστούν στο τμήμα της οδού Στ. Δραγούμη από τη συμβολή της με την οδό Μεγάλου Αλεξάνδρου μέχρι τη συμβολή της με την οδό Βενιζέλου.

Στο τμήμα αυτό της οδού θα απαγορεύεται η κυκλοφορία όλων των οχημάτων για το διάστημα από 1 Ιουνίου έως 30 Σεπτεμβρίου κάθε έτους και από τις ώρες 18.00 έως 02.00 της επόμενης ημέρας (8 ώρες).

Συνημμένα:

1. H, με αρ. πρωτ. 3353/15-03-2022, αίτηση
2. H από 29-06-2022 μελέτη κυκλοφοριακών ρυθμίσεων».

Στη συνέχεια τα μέλη αφού άκουσαν τα παραπάνω και μετά από διαλογική συζήτηση.

**ΟΜΟΦΩΝΑ ΑΠΟΦΑΣΙΖΟΥΝ**

Για την θετική γνωμοδότηση της μελέτης κυκλοφοριακών ρυθμίσεων τμήματος της οδού Στ. Δραγούμη, όπως αυτό αποτυπώνεται στη σχετική μελέτη κυκλοφοριακών ρυθμίσεων. Στο συγκεκριμένο τμήμα της οδού θα απαγορεύεται η κυκλοφορία όλων των οχημάτων για το διάστημα 01 Ιουνίου έως 30 Σεπτεμβρίου κάθε έτους και από τις ώρες 18:00 έως 02:00 της επόμενης ημέρας (8ώρες). Αποφασίζουν επίσης να εισηγηθεί το θέμα στο δημοτικό συμβούλιο ο αντιδήμαρχος Πολιτισμού Τριανταφύλλου Γιώργος.

Η απόφαση έλαβε αύξοντα αριθμό **08/2022.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**